Държавен вестник, бр. 45, 2016 г., стр. 35

БРОЙ  45	
Д Ъ Р Ж А В Е Н  В Е С Т Н И К 	
СТР.  35  
ОПРЕДЕЛЕНИЕ № 2566
от 8 март 2016 г.
по административно дело № 14586 от 2015 г.
Върховният административен съд на Репуб­
лика България – петчленен състав – II ко-
легия, в съдебно заседание на осемнадесети 
февруари две хиляди и шестнадесета година 
в състав: председател: Милка Панчева, чле-
нове: Атанаска Дишева, Георги Георгиев, 
Тодор Тодоров, Росен Василев, при секретар 
Милка Ангелова и с участието на прокурора 
Лилия Маринова изслуша докладваното от 
съдията Росен Василев по адм. дело № 14586 
от 2015 г.
Производството e по чл. 208 и следващите 
от АПК.
Образувано е по касационни жалби на 
Министерството на труда и социалната по-
литика, подадени чрез пълномощника Георги 
Илиев – началник на отдел „Административно 
и деловодно обслужване“ в дирекция „Правно 
и административно обслужване и човешки 
ресурси“, и на Министерството на образова-
нието и науката, подадена чрез пълномощника 
Росица Варадинова – главен експерт-юрист, 
срещу Решение № 10700 от 14.10.2015 г. по 
адм.д. № 4416 от 2015 г. на Върховния адми-
нистративен съд, шесто отделение.
Ответникът „Елби Плюс“ – ЕООД, чрез 
процесуалния си представител оспорва касаци-
онните жалби и моли същите да бъдат оставени 
без уважение като неоснователни. Претендира 
разноски за касационната инстанция.
Ответникът „Изамет 05“ – ЕООД, не из-
разява становище по касационните жалби.
Представителят на Върховна администра-
тивна прокуратура дава заключение за липса 
на отменителни основания по чл. 209 АПК.
Върховният административен съд приема, 
че касационните жалби, подадени от Минис-
терството на труда и социалната политика и 
Министерството на образованието и науката, 
са процесуално недопустими. Същите не са 
участвали по делото пред първата инстанция, 
поради което жалбите им са подадени от 
ненадлежни страни. В производството пред 
първоинстанционния съд страни са били ми-
нистърът на труда и социалната политика и 
министърът на образованието и науката, които 
са издатели на оспорения административен 
акт – Наредба № 1 от 4.03.2002 г. за условия­та 
и реда за придобиване и признаване на пра-
воспособност за упражняване на професии 
по управление на товароподемни кранове и 
подвижни работни площадки. 
От приложените пълномощни (л. 6 и л.  11) 
е видно, че процесуалните представители 
на двете министерства са упълномощени да 
представляват и защитават Министерството 
на труда и социалната политика, както и 
министъра на труда и социалната политика, 
съответно Министерството на образованието 
и науката и министъра на образованието и 
науката. Но двете жалби са подадени от ми-
нистерствата, а не от съответните министри, 
които са ответници в първоинстанционното 
производство.
По изложените съображения определението 
за даване ход на делото и ход по същество 
следва да се отменят, касационните жалби да 
се оставят без разглеждане, а производството 
по настоящото дело да се прекрати.
С оглед изхода на спора всеки един от 
жалбоподателите следва да бъде осъден да за-
плати на „Елби Плюс“ – ЕООД, по 250 (двеста 
и петдесет) лв. – разноски за касационната 
инстанция.
Водим от горното и на основание чл. 215, 
т. 1 АПК, Върховният административен съд, 
петчленен състав на втора колегия,
О П Р Е Д Е Л И :
Отменя определенията от 18.02.2016 г. за 
даване ход на делото и ход по същество.
Оставя без разглеждане касационните жал-
би на Министерството на труда и социалната 
политика, подадени чрез пълномощника Георги 
Илиев – началник на отдел „Административно 
и деловодно обслужване“ в дирекция „Правно 
и административно обслужване и човешки 
ресурси“, и на Министерството на образова-
нието и науката, подадена чрез пълномощника 
Росица Варадинова – главен експерт-юрист, 
срещу Решение № 10700 от 14.10.2015 г. по 
адм.д. № 4416 от 2015 г. на Върховния адми-
нистративен съд, шесто отделение.
Прекратява производството по адм.д. 
№ 14586 от 2015 г. на Върховния администра-
тивен съд, петчленен състав, втора колегия.
Осъжда Министерството на труда и со-
циалната политика да заплати на „Елби 
плюс“ – ООД, със седалище и адрес на 
управление София, ул. Граф Игнатиев 53, 
вх. Б, ет. 1, ап. 4, разноските, направени за 
производството пред настоящата инстанция, 
в размер 250 (двеста и петдесет) лв.
Осъжда Министерството на образованието 
и науката да заплати на „Елби плюс“ – ООД, 
със седалище и адрес на управление София, 
ул. Граф Игнатиев 53, вх. Б, ет. 1, ап. 4, раз-
носките, направени за производството пред 
настоящата инстанция, в размер 250 (двеста 
и петдесет) лв.
Определението не подлежи на обжалване. 
Председател: 
Георги Колев
4460